भोपाल. इंदिरा गांधी महिला गैस राहत अस्पताल में आने वाले मरीजों के लिए नया ब्लड बैंक बनाने काम शुरू हो गया है। यहां पर हर साल 6 हजार से ज्यादा यूनिट ब्लड को स्टोर किया जाएगा। साथ ही यहां से सुल्तानिया अस्पताल के मरीजों को ब्लड उपलब्ध कराया जाएगा। जून तक इसे चालू करने का टारगेट रखा गया है। ब्लड कंपोनेंट तैयार करने के लिए करीब 1 करोड़ के उपकरण की खरीदी मध्यप्रदेश पब्लिक हेल्थ कॉरपोरेशन के जरिए की जाएगी। दो महीने के भीतर निर्माण कार्य पूरा हो जाएगा।
- 01 करोड़ के उपकरण खरीदे जाएंगे इंदिरा गांधी अस्पताल में ब्लड बैंक के लिए
- 85 लाख खर्च होंगे ब्लड बैंक के इंफ्रास्ट्रक्चर पर
- 48 हजार यूनिट हर साल शहर को ब्लड की जरूरत
- 25 हजार यूनिट हर साल स्वैच्छिक रक्तदान
- 04 कंपोनेंट प्लाज्मा, प्लेटलेट्स, आरबीसी, डब्ल्यूबीसी बनाया जाता खून से।
6 हजार यूनिट... ब्लड की खपत होती है हर साल हमीदिया अस्पताल में
1. बीएमएचआरसी में हर साल 4 हजार यूनिट की जरूरत- बीएमएचआरसी में हर साल 3 हजार यूनिट ब्लड मरीजों को दिया जाता है। ब्लड की कमी को पूरा करने के लिए कैंप लगाकर ब्लड यूनिट एकत्रित की जाती है।
2. बर्न और थैलीसीमिया के मरीजों को फायदा- इंदिरा गांधाी अस्पताल में ब्लड सेपरेटर यूनिट प्रारंभ होने के बाद सबसे ज्यादा लाभ डेंगू, बर्न और थैलीसीमिया के मरीजों को मिलेगा। यूनिट लगने के बाद कंपोनेंट तैयार होने के बाद प्लेटलेट्स मिल सकेंगे। इसी प्रकार यहीं पर यहां पर प्लाजा बनेगा।
3. गांवों व कॉलेजों में लगेंगे कैंप- गैस राहत विभाग के उपसचिव केके दुबे का कहना है कि यहां पर तैनात किए जाने वाले स्टाफ को ट्रेड किया जा रहा है। ताकि ठीक ठंग से काम हो सके। ब्लड कंपोनेंट बनाने के लिए लोगों को ट्रेनिंग दिलाई जा रही है।
hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva